Jeg skriver denne anmeldelse for at give et indblik i mit køb hos Chopar samt hvad I kan forvente af dem.På deres webshop har de haft stort set alle Craft produkter nedsat og mange af produkterne er udsolgt i størrelserne medium og large. Til trods for dette er det muligt at købe et sæt med langærmet t-shirt, t-shirt og tights selvom de fremgår udsolgte hvis man køber dem individuelt. Ifølge webshoppens beskrivelse indeholder sættet Craft Active Extreme 2.0 som t-shirt og langærmet samt Craft Mind tights.D. 13/10 bekræfter Chopar min ordre på Craft sættet. D. 20/10 bekræfter Chopar at min ordre er afsendt.D. 21/10 modtager jeg pakken og konstaterer senere at jeg har fået tilsendt de forkerte tights. De tights jeg modtager hedder Craft Rush tights og er af dårligere kvalitet. D. 25/10 er jeg i kontakt med Chopars kundeservice og får af vide at de er erstattet, da Minds tights er udgået, men de erkender ikke at det er en fejl at jeg har modtaget dem. Vi aftaler at de forkerte tights refunderes - hvormed jeg får en gratis returlabel.D. 1/11 bliver tightsene returneret og den 3/11 modtager Chopar den returneret pakken ifølge GLS.Fra d. 3/11 til d. 19/11 er pengene ikke blevet refunderet - hvormed jeg tager kontakt til kundeservice igen fordi det er simpelthen for lang tid at vente. Der er tale om at de ikke umiddelbart har fået de returneret tights, dog vil personen i kundeservice sørge for at returneringen blev lavet samme dag.Derudover finder jeg i denne periode ud af at der er endnu en fejl i ordren. Den langærmet t-shirt er heller ikke samme type som den jeg bestilte. Kundeservice beklager at der nu er tale om at 2 ud af 3 varer er forkerte og ikke de samme som dem jeg har betalt for. Jeg skriver at jeg forventer en kompensation for det besvær og den tid jeg har haft med dette køb hos Chopar. Som kompensation får jeg 100kr i et gavekort til deres webshop.Jeg forklarer at jeg forventer noget andet end et gavekort på 100kr, da jeg overholdet ikke kan finde på at handle hos dem igen efter denne oplevelse. Gavekortet er også peanuts for dem, da de har velkomstsbonus på 10% på første ordre. Meget mystisk kompensation. Efter dette giver jeg op, da jeg har brugt rigtig meget tid på noget som slet ikke burde være nødvendigt. Derudover har det vist sig at være uden resultat og utilfredsstillende. Det føles som om at Chopar måske bevidst sælger kunden forkerte produkter og håber på at kunden ikke opdager det. Derudover har Chopar heller ikke helt styr på at huske at sende penge retur ved returnering. Selvom Chopar er en forholdsvis stor virksomhed indenfor gymnastiktøj og sportstøj - ja så er det faktisk en temmelig useriøs forretning - pinligt. Jeg anbefaler ikke at handle hos Chopar